मौजूदा सीजन में तीसरी जीत, अभिषेक शर्मा और हेनरिक क्लासेन ने जमाए अर्धशतक
Delhi Capitals vs Sunrisers Hyderabad Match IPL LIVE Score Update; Follow IPL 2023 Latest News, DC vs SRH IPL LIVE Updates with Dainik Bhaskar (दैनिक भास्कर)
सनराइजर्स हैदराबाद ने इंडियन प्रीमियर लीग-16 के 40वें मुकाबले में दिल्ली को 9 रन से हराया। यह हैदराबाद की दिल्ली पर लगातार 5 हार के बाद पहली जीत है। टीम ने दिल्ली को उसी के होमग्राउंड में हराया। यह हैदराबाद की इस सीजन में तीसरी जीत है, जबकि दिल्ली की छठी हार है। देखें पॉइंट्स टेबल
अरुण जेटली स्टेडियम में हैदराबाद ने टॉस जीतकर पहले बैटिंग करते हुए 20 ओवर में 6 विकेट पर 197 रन बना दिए। 198 रन का टारगेट चेज करते हुए दिल्ली के बल्लेबाज ने 20 ओवर में 6 विकेट पर 188 रन ही बना सके।
सबसे पहले मैच के 3 टार्निंग पॉइंट्स...
अब ग्राफिक्स में मैच विनिंग परफॉर्मेंस
हैदराबादी स्पिनर्स ने दिल्ली मिडिल ऑर्डर को बिखेरा
दिल्ली-हैदराबाद मैच में मेहमान टीम के स्पिनर्स ने अंतर पैदा किया। 198 रन का टारगेट चेज करते हुए जीरो पर कप्तान वॉर्नर के आउट होने के बाद भी मिचेल मार्श (39 बॉल पर 63 रन) और फिल सॉल्ट (35 बॉल में 59 रन) ने दिल्ली को मजबूत शुरुआत दिलाई। दोनों ने 66 बॉल पर 112 रन जोड़े। एक समय ऐसा लग रहा था कि यह जोड़ी टीम की नैया पार लगा देगी, लेकिन हैदराबाद के स्पिनर्स ने न केवल मार्श-सॉल्ट को पवेलियन लौटाया, बल्कि प्रियम गर्ग (12 रन) को भी हाथों खेलने का मौका नहीं दिया। दिल्ली के 6 में से 4 विकेट स्पिनर्स को मिले।
इससे पहले, हैदराबाद ने अभिषेक शर्मा (36 बॉल पर 67 रन) और हेनरिक क्लासेन (27 बॉल पर 53 रन) की अर्धशतकीय पारियों के दम पर 197 रन का चुनौतीपूर्ण स्कोर खड़ा किया। दिल्ली की ओर से मिचेल मार्श ने चार विकेट झटके। ईशांत शर्मा और अक्षर पटेल को एक-एक विकेट मिला। देखें ​​​मैच का स्कोरकार्ड देखने के लिए यहां क्लिक करें...
अब बारी ग्राफिक्स में पावरप्ले कॉन्टेस्ट...
दिल्ली ने जीता पावरप्ले, हैदराबाद ने 2 विकेट गंवाया
मैच के पावरप्ले कॉन्टेस्ट को दिल्ली ने अपने नाम किया। टीम ने जीरो पर कप्तान वॉर्नर का विकेट गंवाने के बाद भी 6 ओवर में 57 रन बनाए, जबकि हैदराबाद ने 62 रन बनाने में दो विकेट गंवाए।
यहां देखिए किसके विकेट कैसे गिरे...
ऐसे गिरे दिल्ली के विकेट 
ऐसे गिरे हैदराबाद के विकेट... 
यहां से मैच का LIVE कवरेज...
मार्श-सॉल्ट की मजबूत पार्टनरशिप 
पहले ही ओवर में डेविड वॉर्नर का विकेट गंवाने के बाद मिचेल मार्श और फिलिप सॉल्ट ने दिल्ली की पारी संभाली। दोनों ने 66 गेंदों पर ही 112 रन की पार्टनरशिप कर डाली। सॉल्ट 35 गेंद में 59 रन बनाकर आउट हुए और ये साझेदारी टूटी। मार्श भी 39 गेंद में 65 रन बनाकर आउट हो गए।
सॉल्ट ने 29 बॉल पर जमाई फिफ्टी
फिल सॉल्ट ने 29 बॉल पर अर्धशतक जमाया। यह सॉल्ट का इस लीग में पहला अर्धशतक है। उन्होंने 35 बॉल पर 59 रन बनाकर आउट हुए।
दिल्ली ने शून्य पर गंवाया वॉर्नर का विकेट, मार्श-सॉल्ट ने संभाला
198 रन का टारगेट चेज करते हुए दिल्ली ने जीरो पर कप्तान डेविड वॉर्नर का विकेट गंवाया। यहां से मिचेल मार्श और फिल सॉल्ट ने अर्धशतकीय साझेदारी कर टीम को संभाला। दोनों ने 6 ओवर में 57 रन बनाए।
यहां से हैदराबाद की पारी...
अभिषेक और क्लासेन के अर्धशतक, हैदराबाद ने बनाए 197 रन
अरुण जेटली स्टेडियम में हैदराबाद ने टॉस जीतकर पहले बैटिंग की और 20 ओवर में 6 विकेट पर 197 रन बना दिए। उसकी ओर से अभिषेक शर्मा ने 67 और हेनरिक क्लासेन ने 53 रन की पारी खेली। अब्लुल समद ने 28 रन का योगदान दिया। दिल्ली के लिए मिचेल मार्श ने चार विकेट लिए।
पावरप्ले में गंवाए 2 विकेट 
अरुण जेटली स्टेडियम में टॉस जीतकर पहले बैटिंग करने उतरी हैदराबाद को तीसरे ही ओवर में पहला झटका लगा। मयंक अग्रवाल 5 रन बनाकर ईशांत शर्मा का शिकार हुए। उनके बाद 5वें ही ओवर में राहुल त्रिपाठी भी मिचेल मार्श की गेंद पर कैच आउट हो गए। ओपनर अभिषेक शर्मा और कप्तान ऐडन मार्करम ने फिर कोई और विकेट नहीं जाने दिया और 6 ओवर में टीम का स्कोर 62 रन तक पहुंचा दिया।
समद-क्लासेन में फिफ्टी पार्टनरशिप 
अभिषेक शर्मा (67 रन) से मजबूत शुरुआत मिलने के बाद हेनरिक क्लासेन और अब्दुल समद ने हैदराबाद की पारी संभाली। दोनों ने 33 गेंद पर 53 रन जोड़े। क्लासेन 27 गेंद में 53 रन बनाकर नॉटआउट रहे, जबकि समद ने 21 बॉल पर 28 रन बनाए।
मार्श ने 4 विकेट लिए
दिल्ली से मिचेल मार्श ने सबसे ज्यादा 4 विकेट मिले। उनके अलावा ईशांत शर्मा और अक्षर पटेल को 1-1 सफलता मिली। हैदराबाद के बाकी बैटर्स में मयंक अग्रवाल ने 5, राहुल त्रिपाठी ने 10, ऐडन मार्करम ने 8, हैरी ब्रूक ने 0, अकील हुसैन ने 28 और अकील हुसैन ने 16 रन बनाए।
2 प्लेयर्स ने किया डेब्यू 
प्रियम गर्ग ने दिल्ली के लिए और अकील हौसेन ने हैदराबाद के लिए डेब्यू किया।
दोनों टीमों की प्लेइंग इलेवन...
दिल्ली कैपिटल्स: डेविड वॉर्नर (कप्तान), फिल साल्ट (विकेटकीपर), मिचेल मार्श, मनीष पांडे, प्रियम गर्ग, अक्षर पटेल, रिपल पटेल, कुलदीप यादव, एनरिक नॉर्त्या, ईशांत शर्मा और मुकेश कुमार।
इम्पैक्ट प्लेयर्स: ललित यादव, अभिषेक पोरेल, खलील अहमद, प्रवीण दुबे और सरफराज खान।
सनराइजर्स हैदराबाद: हैरी ब्रूक, मयंक अग्रवाल, राहुल त्रिपाठी, ऐडन मार्करम (कप्तान), हेनरिक क्लासेन (विकेटकीपर), अभिषेक शर्मा, अब्दुल समद, अकील हौसेन, भुवनेश्वर कुमार, मयंक मारकंडे और उमरान मलिक।
इम्पैक्ट प्लेयर्स: विवरांत शर्मा, मार्को यानसन, ग्लेन फिलिप्स, मयंक डागर, टी नटराजन।
